ශ්‍රී ලංකාවේදී ලබන 18 වැනි දින ඇරැඹෙන 2012 විස්සයි20 ලෝක කුසලාන තරගාවලියේ නිල ජගත් ක්‍රිකට් කවුන්සල සහකරු ලෙස කටයුතු කරන එමිරේට්ස් ගුවන් සේවය මෙම ක්‍රිකට් සැණකෙළිය පැවැත්වෙන කාලය තුළ විවිධ ක්‍රියාකාරකම් රැසක් සංවිධානය කර තිබේ.තරගාවලියේ අවසාන මහා තරගය පැවැත්වෙන ඔක්තෝබර් 7 වැනි දින තරගය නැරඹීම සඳහා පැමිණෙන ක්‍රීඩා ලෝලීන් ට නව්‍ය වූ ඩිජිටල් අත්දැකීමක කොටස්කරුවන් බවට පත්වීමට ඉඩ ලැබෙන සජීවී අවස්ථාවක් හිමිකර දීමට එමිරේට්ස් සැලසුම් කර ඇත.මෙහිදී එමිරේට්ස් විසින් ස්ථානගත කර ඇති අංශක 360ක ප්‍රදේශයක් ආවරණය කෙරෙන පික්සල් බිලියන 10ක ප්‍රේක්ෂක කැමරාවට තරගය නරඹන සියලුම ක්‍රීඩා ලෝලීන් හසුකර ගන්නා අතර www.emiratesfancam.com/wt20 වෙබ් අඩවියට පිවිස ප්‍රේක්ෂකයන් අතරින් තමන්ගේ රුව හෝ එමිරේට්ස් මගී සත්කාරක සාමාජිකයකු හෝ සාමාජිකාවක නිවැරදිව හඳුනා ගැනීමට සමත් වුවහොත් අත්සන් සහිත සමරු තිළිණ දිනා ගත හැකි බව එමිරේට්ස් නිවේදනය කරයි.එමිරේට්ස් ගුවන් සේවයෙන් විස්සයි20 ලෝක කුසලාන තරගාවලියට සහභාගි වීම සඳහා පැමිණෙන ජාත්‍යන්තර කණ්ඩායම් ගමන් කරන එමිරේට්ස් ගුවන් සේවාවල අනෙක් මගීන් ට සමරු අත්සන් සහිත සිහිවටන දිනා ගත හැකි ‘වාසනාවන්ත අසුන’ නම් වූ ප්‍රවර්ධන වැඩසටහනක් දියත් කිරීමටද සැලසුම් කර තිබේ.මීට අමතරව ගුවන් විදුලි, මුද්‍රිත හා ඩිජිටල් ප්‍රවර්ධන වැඩසටහන් ඔස්සේ ක්‍රීඩා ලෝලීන් ට තරගාවලිය නැරඹීම සඳහා ප්‍රවේශපත්‍ර දිනා ගැනීමටද අවස්ථාව සලසා ඇතැයි එමිරේට්ස් වැඩි දුරටත් කියා සිටී..